**Zárószigorlati tételsor a Magyartanár osztatlan képzésen**

**(4, 5, 10, 11, 12 féléves képzés)**

**2020/21-es tanév**

1. **Az irodalomtudomány legfontosabb 20. századi irányzatai. Irodalom- és nyelvszemléleti pozíciók, az értelmezés különböző lehetőségei (strukturalizmus, hermeneutika, recepcióesztétika, dekonstrukció).**
2. **A beszédprodukció és -percepció, a magyar beszédhangok rendszere. A szupraszegmentális elemek szerepe a beszédben és a szövegek meghangosításában (a felolvasásban).**

* A képzés helye szerint milyen típusúak lehetnek a mássalhangzók? A képzés módja szerint milyen csoportokba sorolhatók a mássalhangzók?
* Milyen jegyekkel jellemezzük a magánhangzókat? (Három minőségi és egy mennyiségi paraméter.)
* Mondjon példákat szupraszegmentális elemekre! Milyen eszközökkel tudjuk kiemelni a lényeget a tanári magyarázatban?

1. **Az irodalom tudománnyá válásának állomásai (formalizmus, új kritika, strukturalizmus), kontextuális kapcsolatai (hermeneutika, dekonstrukció) és kultúratudományos széttagolódása (feminizmus, ideológiakritika, médiatudomány).**

* Gondolja végig, legalapvetőbben miben különbözik a felsorolt irányzatok irodalomfogalma!
* Említse meg a fenti irányzatok egy-egy meghatározó képviselőjét!
* Milyen főbb interpretációs stratégiák rendelhetők a fentiekhez?
* Mire irányul az interpretáció, mit kívánnak az irodalomtudomány felsorolt irányzatai megragadni?
* Miben áll az irodalomtudomány úgynevezett kulturális (vagy kultúratudományi) fordulata?

1. **A hangok egymásra hatása a beszédben: magánhangzó-harmónia (hangrend és illeszkedés), igazodás, hasonulások, összeolvadás, rövidülés, nyúlás, hangkivetés, hangbetoldás.**

* Mondjon példát az egyes jelenségekre!
* Magyarázza el konkrét példákon keresztül a hasonulás különféle típusait!
* Tipikusan mely mássalhangzó szokott megjelenni hiátustöltőként (hangbetoldás)? Nevezze meg ezt a mássalhangzót, és jellemezze a képzés helye és módja szerint!

1. **Az antikvitás műfaji sokszínűsége, az antik minták továbbélése a világirodalom különböző korszakaiban.**

* A mítoszok szerepe a világirodalomban, az antikvitás mítoszai a homéroszi eposzokban és a görög drámákban. A görög színház és a görög dráma poétikájának bemutatása.
* Az antik eposz jellegzetességei (Homérosz és Vergilius).
* A görög és a római költészet mintaadó szerepe: az epigramma, a himnusz, az episztola, az elégia, az óda és a dal sajátosságai és később megjelenési formái.
* A regény műfajának megszületése az antikvitásban.

1. **Morfológia: a szóelemek típusai (tő- és toldalékmorféma-változatok). A leggyakoribb szóalkotásmódok: szóképzés, szóösszetétel, rövidítés, mozaikszó-alkotás, ikerítés, jelentéstapadás.**

* Mit jelent az invariáns és a variánsok (alternánsok) fogalma? Mutassa be egy példán (pl. a felszólító mód jelén) keresztül!
* Soroljon fel 1-2 többalakú igetőtípust és névszótőtípust!
* Hogyan csoportosíthatjuk az összetételeket? A szerves szóösszetételeken belül milyen további alcsoportok vannak? Mondjon példákat is mindegyikhez!

1. **A magyar középkor és a humanizmus irodalma.**

* Az államalapítás legkorábbi szövegei, a kancellária műfajai: oklevelek, levelek, történeti művek.
* Az egyházi kultúra jellemzői, a kolostori irodalom műfajai: legendák, példák, prédikációk, dramatikus műfajok. A magyar nyelvű kódex-irodalom fénykora.

1. **A magyar nyelv szófaji rendszere: alapszófajok, mondatszók és viszonyszók kategóriájának jellemzői, altípusai. A szófajok a mondatban (mondatrészi szerep).**

* Milyen kritériumok alapján soroljuk szófajokba a szavakat?
* Sorolja fel, milyen alcsoportok különíthetők el az alapszófajokon és a viszonyszókon belül!
* Válasszon egy tetszőleges szófajt, és mutassa be a tipikus mondatrészi szerepeit!

1. **A régi magyar irodalom kiemelkedő szerzői: Janus Pannonius, Balassi Bálint, Zrínyi Miklós életműve és jelentősége.**

* A magyarországi reneszánsz jellemzői, a magyar humanisták bemutatása. Mintakövetés és eredetiség kérdései Janus Pannonius költészetében. Az epigramma és az elégia szerepe és súlya az életműben.
* Balassi Bálint Maga kezivel írt könyvének jelentősége a magyar irodalomban, a versciklusok szerkezeti és műfaji sajátosságai. A szerelem metaforikus nyelvének megteremtése a versekben és a *Szép magyar comoediá*ban. Balassi Bálint hatása Zrínyire.
* Élet és életmű összekapcsolódása a heroikus, barokk eszmény jegyében Zrínyi műveiben. A *Szigeti veszedelem* mint keresztény, nemzeti eposz. Zrínyi értekező prózájának bemutatása *Az török áfium ellen való orvosság* című röpiratán keresztül.

1. **A magyar nyelv szófaji rendszere: alapszófajok, mondatszók és viszonyszók kategóriájának jellemzői, altípusai. A szófajok a mondatban (mondatrészi szerep).**

* Milyen kritériumok alapján soroljuk szófajokba a szavakat?
* Sorolja fel, milyen alcsoportok különíthetők el az alapszófajokon és a viszonyszókon belül!
* Válasszon egy tetszőleges szófajt, és mutassa be a tipikus mondatrészi szerepeit!

1. **Az irodalmi művek medialitása. Közvetítettség, médiatörténeti vonatkozások (a nyomtatás előtt és után), szöveg és hang, szöveg és kép viszonya, intermedialitás (színház, film). Képek és szövegek viszonyának változásai egy-egy korszak példáin keresztül (középkor, reneszánsz, barokk, romantika, modernség).**

* Mutassa be az ekphraszisz szerepét a régebbi irodalomban! (Képleírás az antikvitásban, középkorban, majd a reneszánsz és barokk, illetve a klasszicizmus idején. Homérosz, Vergilius, Ovidius, bibliai minták, Dante, Zrínyi Miklós, Nyéki Vörös Mátyás, Csokonai Vitéz Mihály)
* Mutassa be a képleírást a romantika és a modernség alkotóinál! (Keats, Wordsworth, Byron, Oscar Wilde, Rilke, W.C. Williams, Babits Mihály)
* Ismertesse a képversek (kalligrammák) hagyományát! (Főbb állomások: Szenci Molnár Albert, Apollinaire, Kassák Lajos)

1. **A szószerkezet fogalma, a szintagmák típusai, szerepük a mondat felépítésében, mondatbeli viszonyaik, a vonzatok.**

* Mi a különbség a szintagmák és a morfológiai természetű szószerkezetek között? Mondjon példákat mindkét típusra!
* Milyen kritériumok alapján különböztetjük meg egymástól az alárendelő, illetve mellérendelő szintagmákat? Mondjon példákat mindkét típusra!
* Mondjon példát kötelező vonzatra, fakultatív vonzatra és szabad bővítményre (egy-egy alaptaghoz kapcsolódva)! Alaptagként használhatja például az eszik, lakik, jártas, szerelmes lexémákat.

1. **A reneszánsz, a barokk és a klasszicizmus kultúratudományi megközelítése: stílusok és műfajok.**

* A reneszánsz, a barokk és a klasszicizmus világképe, művészetszemlélete és művészeti irányzatai.
* A reneszánsz, a barokk és a klasszicista stílus irodalmi megjelenési formái és poétikai jellemzői, elsősorban a drámairodalom (az angol reneszánsz dráma, a spanyol barokk dráma és a francia klasszicista dráma) nagy reprezentánsain keresztül.

1. **A stíluselemek, stíluseszközök szerepének értelmezése művészi és mindennapi szövegekben (jelentésfeltáró, hatáselemző gyakorlatok). A metafora funkciója és használata, szóképek, alakzatok, mondatstilisztikai eszközök.**

* Mely nyelvi tényezők válhatnak stíluseszközzé? A funkcionális stilisztika mely nyelvi szinteken vizsgálja a stíluseszközöket?
* Létezik olyan szöveg, amelynek nincsen stílusa? Hogyan hat a stílus a jelentésre? Magyarázza meg a következő állítást: „a stílus értelemösszetevő”.
* Mondjon egy-egy példát a hétköznapi és a költői metaforára, és értelmezze a működésüket! Miben hasonlítanak és miben különböznek?

1. **Az európai felvilágosodás és romantika kialakulása és hatása. A klasszicista poétikák szerepe a különböző műnemekben. A romantikus regény kialakulása és formái.**

Mutassa be

* a felvilágosodás múlthoz való viszonyát, jellemzőit, a kor irodalmi stílusait, azok legfontosabb jellemzőit
* a klasszicizmus esztétikai-poétikai törekvéseit
* a romantika múlthoz való viszonyát, főbb jellemzőit, a műnemek alakulását
* a romantikus regény fejlődését, alapvető műfajait!

1. **A nyelvi változások jellemzői, indítékai, a változás és a nyelvi rendszer kapcsolatai. A korábbi nyelvállapotok és a mai magyar nyelv összefüggései a hangtan, alaktan, mondattan területén.**

* A mai magyar nyelvben zajlanak-e változások? Ha igen, milyenek? Mit mutatnak ezek meg a nyelvi változások általános törvényszerűségeiből?
* Ha kiválasztunk egy ómagyar kori nyelvemléket, milyen szembetűnő különbségek figyelhetők meg az akkori és a mai nyelvállapot között hangtani, alaktani, mondattani szempontból?

1. **A felvilágosodás és a romantika főbb kanonizációs törekvései Magyarországon. Az irodalom lelőhelyei, a szóbeliség és írásbeliség regiszterei. (Kazinczy Ferenc, Kármán József, Csokonai Vitéz Mihály). A szubjektum kérdései és problémái a romantika irodalmában (Katona József, Vörösmarty Mihály, Petőfi Sándor).**

* Összefüggéseiben próbáljon beszélni a tételről. Igyekezzen kiemelni a poétikai, szemléleti sajátosságokat és a különbségeket (felvilágosodás-klasszicizmus és romantika), lehetőleg példákkal alátámasztva. Az irodalom lelőhelyei kapcsán fordítson külön figyelmet az irodalom intézményesülésének magyarországi jellemzőire. A szubjektum problémáit egy-egy kiválasztott mű (művek) alapján mutassa be, lehetőség szerint összehasonlító szempontokat is alkalmazva.

1. **A mondat fogalma, a mondat szerkesztettség és mondatfajta szerinti típusai, az egyszerű és összetett mondatok típusainak felismerése, elemzése.**

* Határozza meg a tagolatlan mondat fogalmát, és mondjon példákat tagolatlan mondatra!
* Mondjon példát kijelentő, kérdő, felszólító, óhajtó és felkiáltó mondatra, és térjen ki a kérdő mondat különböző altípusaira is!
* Mondjon példát kapcsolatos, ellentétes, választó, következtető és magyarázó mellérendelő összetett mondatra!
* A „*Szeretem a grammatikát. Az összes feladatot megcsinálom.*” mondatpárból hozzon létre különböző típusú alárendelő, illetve mellérendelő összetett mondatokat (pl. fokhatározói alárendelés következményes jelentésárnyalattal; ellentétes mellérendelés; magyarázó utótagú mellérendelés). A tagmondatok sorrendjét megváltoztathatja, és beszúrhat további elemeket (kötőszót, tagadószót stb.).

1. **A 19. század romantika utáni európai regényművészete és prózanyelve. Az angol, francia és orosz regények hatása a magyar irodalomra. A 19. század második felének (szimbolista) lírája.**

Mutassa be

* az európai regény fejlődését, legjelentősebb műfajait, jellemzőit
* az európai regény magyar irodalomra hatást gyakorló irányzatait, alkotóit, műveit (néhány konkrét példával)
* a líra fejlődését a 19. század második felében (Baudelaire-től a szimbolistákig): esztétikai, poétikai, nyelvi sajátosságok, újítások

1. **A magyar nyelvtörténet forrásai, a magyar nyelvemlékek típusai, a legfontosabb magyar nyelvemlékek. A régi magyar szövegek nyelvi elemzésének módszerei, a nyelvi változás és állandóság a nyelvemlékekben.**

* A nyelvtörténeti kutatás forrása csak nyelvemlék lehet? Honnan lehet még információhoz jutni a múltban zajlott nyelvi történésekkel kapcsolatban?
* Hogyan kell olvasni egy nyelvemléket? Emlékezzen a nyelvtörténeti gyakorlaton tanultakra! Mi a betűhív átirat, olvasat, értelmezés?

1. **A 19. század második felének prózai törekvései: eposzszerűség és regényszerűség az irodalomban. (Arany János, Kemény Zsigmond, Mikszáth Kálmán, Jókai Mór, Gárdonyi Géza). A novellairodalom kialakulása és kanonikus szerepe a századfordulón, a novellák világképe és szubjektumértelmezése.**

* Mutassa be a *Toldi* és a *Toldi estéje* példáján az eposzszerűség és a regényszerűség jellemzőit, poétikai, prózapoétikai hátterét!
* Gondolkodjon el azon, hogy a 19. század regényei hogyan szólíthatják meg a kortárs olvasókat! (Lehetséges kulcsszavak: tragikum, humor, irónia, elidegenedés, társadalmi kérdések, lélektani megközelítés stb.)
* Milyen szerepet játszott a novellairodalom a 19. században és a századfordulón? (Kulcsszavak: folyóiratok, lélekábrázolás, líraiság, naturalizmus, mese, szecesszió, szimbolizmus stb.)

1. **A nyelvrokonság fogalma, a magyar nyelv rokonságára vonatkozó elméletek. A magyar nyelvtörténet korszakai. A magyar nyelv szókészletének eredetbeli rétegei.**

* Milyen feltételek teljesülése esetén tekintünk két nyelvet rokonnak? Milyen eltéréseket, azonosságokat és hasonlóságokat vizsgál a történeti összehasonlító nyelvészet a nyelvek rokonsági viszonyainak feltárásakor?
* Mikorra tesszük időben az uráli és a finnugor alapnyelv felbomlását? Hogyan korszakoljuk a magyar nyelv önálló történetét?
* Mondjon példát az ősi alapnyelvi szókincsből származó szavakra, a vándorlásaink közben nyelvünkbe került ótörök és iráni jövevényszavakra, illetve a honfoglalás után a magyarba különböző nyelvekből bekerült (szláv, latin, török stb. eredetű) szócsoportokra!

1. **A gyermek- és ifjúsági irodalom műfajai. A kötelező olvasmányok időszerűsége, a kortárs művek tanításának lehetőségei.**

* Milyen szerepet játszanak a kötelező olvasmányok az olvasóvá nevelésben? Mit értünk kötelező, közös és kölcsönös olvasmány alatt?
* Hogyan tudná beépíteni a *Harry Potter*t vagy *A Gyűrűk Urá*t az eposzszerűség tanításába?
* Mutasson be egy ifjúsági irodalmi művet, helyezze el a középiskolai tananyagban! Miért e művet választotta, miért lehet fontos az adott korosztálynak?

1. **A nyelvtudomány legfontosabb 20-21. századi irányzatai.**

* A kognitív nyelvészet szerint "a nyelvtudás tudás". Mit jelent a nyelvtudásnak az általános kognitív képességek felőli, tanult tudásként való értelmezése? Mi ezzel szemben a generatív grammatika álláspontja? Használhatja az innátizmus, Univerzális Grammatika kifejezéseket.
* Miben vitatkozna egymással egy generatív nyelvész és egy szociolingvista? Hogyan viszonyulnak ahhoz, mekkora jelentőséget tulajdonítanak annak, hogy a nyelv térben, időben és társadalomban létezik?
* Hasonlítsa össze a mondat függőségi nyelvtani és összetevős szerkezeti elemzését! Melyek az előnyeik, hátrányaik? Az oktatás céljaira melyiket használná?
* Említsen olyan nyelvtudományi irányzatokat, törekvéseket, amelyek a szöveg, a diskurzus leírására irányulnak, tehát a szöveget nemcsak adatforrásként, hanem a kutatás tárgyaként értelmezik!

1. **A modern irodalom stílusainak bemutatása választott példákon keresztül (esztétizmus, dekadencia, szimbolizmus, impresszionizmus, szecesszió, imagizmus, futurizmus, expresszionizmus, dada, szürrealizmus). Irodalmi példáit egyéb művészeti (képzőművészet, zene, színház, film) segítségével is illusztrálja!**

* Összefüggéseiben próbáljon beszélni a tételről. Igyekezzen kiemelni a közös sajátosságokat, majd az egyes irányzatok speciális jellemzőit, lehetőleg példákkal (alkotó, mű címe) alátámasztva. A példáknál törekedjen rövid bemutatásra, jellemzésre is.

1. **A mondatrészek fogalma, fajtái, szerepük a mondat szerveződésében; a mondatrészek felismerése. A mondatelemzés lehetőségei, mondattani modellek.**

* Mondjon példát alanyos, tárgyas, határozós és jelzős alárendelő szintagmára!
* Mondjon példát az alábbi felépítésű határozói bővítményekre (alaptaggal együtt): a) határozóragos főnév, b) főnév + névutó, c) határozószó, d) határozói igenév!
* Ismertesse a magyar mondatban előforduló egyeztetési jelenségeket!
* Miben hasonlít a mondatszerkezet egy feudális társadalomra?

1. **Kánonok és kultuszok. A kanonizáció intézményes eljárásmódjai. Az irodalmi szövegek hierarchikus szerveződése. A kultuszépítés mint az irodalommal való foglalkozás társadalmi gyakorlata.**

* Ismertesse Arany János és Petőfi Sándor kettős kultuszépítését/kanonizációját!
* Mutassa be a József Attila-kultusz alakulását!

1. **A szövegek tipológiai és műfaji különbségei, a szövegalkotás szabályszerűségei az egyes szövegműfajokban. A beszélt nyelvi társalgási és az írott monologikus szövegek különbségei.**

* Milyen tényezők alapján különíthetjük el az egyes szövegtípusokat?
* Említsen meg kötöttebb, szabályozottabb jellegű és kevésbé kötött szövegtípusokat!
* Melyek a szóbeli és az írásbeli közlés legfőbb különbségei?
* Válasszon ki egy szóbeli és egy írásbeli szövegtípust, összevető jelleggel mutassa be őket!

1. **A lokalitás és egyetemesség összefüggése a határon túli magyar irodalomban.**

* Hangsúlyosan a lírai tradíció újragondolása Kányádi Sándor, Szilágyi Domokos és Kovács András Ferenc költészetében.

1. **A magyar nyelv rokonsága, az uráli nyelvcsalád és az uráli/finnugor nyelveket beszélő népek.**

* Mely nyelveket soroljuk az uráli/ finnugor nyelvcsaládba? Hány nyelv tartozik ide, hány anyanyelvi beszélője van összesen az uráli nyelveknek?
* Milyen nyelvpolitikai helyzetben vannak az uráli eredetű nyelvet beszélő népek?
* Jellemezze legtávolabbi nyelvi rokonaink életmódját, lakóhelyét!
* Mely nyelvek állnak a legközelebb a magyarhoz? Mit tud e nyelveket beszélő nép kultúrájáról, életmódjáról?

1. **A modern magyar irodalom fázisai (klasszikus modernség, avantgárd, késő modernség, posztmodern): meghatározások, képviselők, példák (Ady, Babits, Kosztolányi, Kassák, József Attila, Szabó Lőrinc, Petri, Oravecz, Kovács András Ferenc). Az episztemológiai korszakokhoz kapcsolódó jellegzetes elemzési stratégiák, e korszakok és az interpretációs technikák kapcsolódási pontjai.**

* Milyen szempontok alapján különítené el a modern és posztmodern fázis közötti különbséget?
* Mivel járult hozzá az avantgárd a későmodernség szemléletmódjához? (Mindkét fázisban érintet alkotók esetében látványos az átmenet.)
* Tekintse át a a klasszikus modernség és későmodernség közötti hasonlóságokat és különbségeket!
* Hogyan hatott a József Attila-i hagyomány a későmodern és posztmodern alkotókra (Pilinszky János, Petri György, Kovács András Ferenc)

1. **A kommunikáció fogalmának értelmezése, a kommunikáció alaptényezői, kommunikációs modellek. A kommunikáció kódjai: a verbális és nem verbális kommunikáció, a szóbeli és írásbeli kommunikációs műfajok. Az írott szöveg megszólaltatása, az írásjelek „meghangosítása”, a felolvasás az anyanyelvi órákon.**

* Nevezze meg a főbb kommunikációelméleti iskolákat! Válasszon ki egyet, és mutassa be, milyen kommunikációs helyzetek leírására, jellemzésére alkalmas!
* Határolja el a verbális, nem verbális és metakommunikációt, nevezze meg a főbb jellemzőiket!
* Sorolja fel a személyközi kommunikáció szóbeli és írásbeli közlésfajtáit. Mutasson be egyet részletesen!
* Nevezze meg a tanári bemutató olvasás főbb szempontjait!

1. **A magyar líra főbb vonulatai a 20. század második felében, irányzatai, azok világképi és poétikai sajátszerűségei. A műnemeknek a korban meghatározó szereppel bíró kultúrpolitikai összefüggéseinek bemutatása.**

* Kiemelten Weöres Sándor, Nemes Nagy Ágnes, Pilinszky János, Nagy László, Juhász Ferenc, Tandori Dezső és Petri György poétikájának újszerűségére figyelve.
* Milyen szerepet játszik a magyar irodalomban a tárgyias líra, a posztexpresszionizmus, a népi líra, a mitologizáló líra, az elvont tárgyiasság, a beat költészet, a nyelvválság tapasztalata?

1. **Az érvelés, különböző érvek összevetése alapján önálló állásfoglalás kialakítása. A szövegalkotás tényezői különböző műfajokban, például glossza, recenzió, könyvajánlás, kiselőadás formájában.**

* Milyen szerepe van a meggyőzésnek a pedagógiai munkában?
* Milyen szerepe van az érveknek a meggyőzésben?
* Nevezze meg az érvek főbb típusait!
* Sorolja fel a leggyakoribb érvelési hibákat!
* Mutassa be egy választott műfaj szövegalkotási tényezőit!

1. **A magyar epika főbb vonulatai a 20. század második felében, irányzatai, azok világképi és poétikai sajátszerűségei. A műnemeknek a korban meghatározó szereppel bíró kultúrpolitikai összefüggéseinek bemutatása.**

* Mit nevezünk áltörténelmi regénynek?
* Melyik az a nyelvfilozófiai irányzat, amely meghatározó volt a korban, milyen fő jellemzői vannak (pl. Ottlik Géza regényében)?
* Mészöly Miklós regényművészetét gyakran említik együtt Albert Camus munkásságával és az egzisztencializmussal. Mi erről a véleménye?
* Mit értünk a metaforikus epikai struktúra fogalma alatt, kik azok a szerzők, akiknél ez fokozottan jelen van?

1. **A nyelvváltozatok rendszere, a nyelvi norma és a sztenderd. A nyelvhasználat társadalmiságának érvényesülése különböző csoportokban, kommunikációs helyzetekben, beszédaktusokban. A mai magyar nyelvjárások főbb jellemzői; regionális köznyelv, kettősnyelvűség.**

* Milyen lehetséges tagolása lehet a nyelvváltozatoknak, és miért problematikus a felosztásuk (több szempontból is)?
* Mit jelent a nyelvváltozatok presztízse?
* Mi az a regionális köznyelv?
* Milyen különféle értelmezései lehetnek a standard (vagy sztenderd) fogalmának?
* Milyen magyar nyelvjárási régiók vannak? Válasszon ki egyet és meséljen a sajátosságairól!
* Hogyan lehet értelmezni a nyelvhelyesség terminust, és miért problematikus ez a fogalom?
* Mi a különbség a kettősnyelvűség és a kétnyelvűség között?
* Mi a beszédaktus-elmélet lényege?

1. **Drámatörténet, drámaesztétika. Mutassa be a dráma fejlődéstörténetét a görög drámairodalomtól a 20. századi abszurd drámáig!**

* A műnem definíciói az antikvitásban.
* A középkori drámai műfajok.
* A reneszánsz, a barokk és a romantika drámatípusai.
* Miért, miben másabb az abszurd dráma, mint a korábbi korok drámatípusai?

1. **Nyelvi sokszínűség, nyelvi tolerancia. A nyelvpolitika időszerű kérdései. A nyelvi tervezés elvei és feladatai. Nyelvünk helyzete a határon túl. A határon túli magyar nyelvhasználat főbb adatai, tendenciái, a kétnyelvűség, kevert nyelvűség kérdései. A hazánkban élő nemzetiségiek nyelvhasználata**

* Mi a különbség a nyelvi előítélet, nyelvi diszkrimináció és nyelvi hátrány között?
* Ki tekinthető kétnyelvűnek?
* Milyen fajtái lehetnek a kétnyelvűségnek ?
* Hogyan lehet valaki nyelvi hátrányban?
* Mit kezdhetünk az iskolában a nyelvi hátrányos helyzettel?
* Mi az additív módszer lényege a nyelvi nevelésre és nyelvváltozatokra nézve?
* Válasszon ki egy határon túli nyelvterületet és meséljen a jellemzőiről!
* Mi jellemző a kétnyelvű személyekre a nyelvhasználat tekintetében és egyéb téren?
* Milyen kérdésekre terjed(het) ki a nyelvpolitika és a nyelvi tervezés?

1. **A 20. századi világirodalom átfogó bemutatása. (Korszakok, tendenciák, szerzők.)**

* Mutasson be legalább egy-egy francia, német, orosz, angol nyelven alkotó szerzőt és munkáságát!

1. **A nyelv mint jelrendszer. A nyelv eredete, a nyelvek osztályozása, nyelvtipológia, nyelvrokonság, nyelvi univerzálék.**

* Ismertesse a jel fogalmát Saussure megközelítése alapján! Mit jelent az, hogy a nyelv jelek *rendszere* (nem pedig listája), milyen viszonyok vannak a jelek között?
* Említsen index, ikon és szimbólum típusú jeleket!
* Ismertesse az alapszókincs és a szabályos hangmegfelelések fogalmát, szerepüket a nyelvrokonság megállapításában! Milyen főbb nyelvcsaládokat ismer?
* Mit jelent a nyelvek tipológiai szempontú rendszerezése? Mi a különbség az izoláló, a flektáló és az agglutináló nyelvek között? Mit takar az SVO és az SOV nyelvek megkülönböztetése a szórendi tipológia szerint?

1. **Kortárs magyar irodalom. A 2000-es évek utáni magyar irodalom alkotói és műfajai.**

* A populáris irodalom jellemzői, regiszterei
* Részletesen mutasson be egy szabadon választott kortárs művet!

1. **A stílus fogalma. A stílustípusok (stílusárnyalatok) és stílusrétegek jellemzői. A stílusérték és stílushatás. A helyzetnek, kommunikációs célnak megfelelő stíluseszközök tudatos használata a szövegalkotásban.**

* Hogyan függ össze a stílus fogalma és a nyelv eredendő változatossága, sokfélesége?
* Milyen stílusrétegek különböztethetők meg? Emelje ki egy szabadon választott stílusréteg legmeghatározóbb jellemzőit!
* Mi a különbség az állandósult és az alkalmi stílusérték között? Világítsa meg egy-két példával!
* Képzelje el, hogy ugyanazt a hírt a diákjaival (esetleg a barátaival), illetve a főnökével kell közölnie. Milyen különbségek lesznek a közlemények nyelvi megformálásában? Érzékeltetheti a különbségeket konkrét példákkal, jelenségekkel is!